ΣΗΜΕΙΩΣΕΙΣ ΕΠΙ ΤΩΝ ΕΝΔΙΑΜΕΣΩΝ ΣΥΝΟΠΤΙΚΩΝ ΧΡΗΜΑΤΟΟΙΚΟΝΟΜΙΚΩΝ ΚΑΤΑΣΤΑΣΕΩΝ ΤΗΣ 
 30 ΙΟΥΝΙΟΥ 2024 ΚΑΙ ΤΗΣ ΕΞΑΜΗΝΙΑΙΑΣ ΠΕΡΙΟΔΟΥ ΠΟΥ ΕΛΗΞΕ ΤΗΝ ΗΜΕΡΟΜΗΝΙΑ ΑΥΤΗ 
 
57 
Σε συγκρίσιμη βάση, τα καθαρά χρηματοοικονομικά έξοδα της Εταιρείας για το Ά εξάμηνο 2023 θα ανέρχονταν σε Ευρώ (13,7). Η 
μείωση σε συγκρίσιμους όρους οφείλεται κυρίως στους αυξημένους πιστωτικούς τόκους καταθέσεων. 
 
 
13. 
ΠΡΟΓΡΑΜΜΑΤΑ ΕΘΕΛΟΥΣΙΑΣ ΑΠΟΧΩΡΗΣΗΣ  
 
Στο πρώτο εξάμηνο του 2024, ο Όμιλος και η Εταιρεία προχώρησαν στην υλοποίηση προγραμμάτων εθελούσιας αποχώρησης, το 
σχετικό κόστος των οποίων ανήλθε σε ποσό Ευρώ 28,6 και Ευρώ 13,2 αντίστοιχα (πρώτο εξάμηνο 2023: Ευρώ 26,6 και Ευρώ 6,6 
αντίστοιχα). Τα ποσά που πληρώθηκαν το πρώτο εξάμηνο του 2024, σχετιζόμενα με προγράμματα εθελούσιας αποχώρησης 
ανήλθαν σε Ευρώ 26,3 για τον Όμιλο και Ευρώ 12,6 για την Εταιρεία (πρώτο εξάμηνο 2023: Ευρώ 5,0 και Ευρώ 2,7 αντίστοιχα). 
 
 
14. 
ΚΕΡΔΗ ΑΝΑ ΜΕΤΟΧΗ  
 
Τα κέρδη ανά μετοχή (μετά από φόρους) υπολογίζονται με τη διαίρεση του αναλογούντος στους μετόχους της μητρικής κέρδους με 
το μέσο σταθμικό αριθμό κοινών μετοχών σε κυκλοφορία κατά τη διάρκεια της περιόδου. Ο μέσος σταθμικός αριθμός κοινών 
μετοχών σε κυκλοφορία κατά τη διάρκεια της περιόδου είναι ο αριθμός των κοινών μετοχών σε κυκλοφορία στην αρχή της περιόδου, 
προσαρμοσμένος με τον αριθμό των κοινών μετοχών που αγοράστηκαν ή εκδόθηκαν κατά τη διάρκεια της περιόδου 
πολλαπλασιαζόμενος με συντελεστή σταθμισμένου χρόνου κυκλοφορίας. Ο συντελεστής αυτός είναι ο αριθμός των ημερών που οι 
συγκεκριμένες μετοχές βρίσκονται σε κυκλοφορία, σε σχέση με το συνολικό αριθμό των ημερών της λογιστικής περιόδου. Τα 
απομειωμένα κέρδη ανά μετοχή ενσωματώνουν δικαιώματα προαίρεσης αγοράς μετοχών (εάν υπάρχουν), για τα οποία η μέση τιμή 
μετοχής της περιόδου υπερβαίνει την τιμή άσκησης του δικαιώματος προαίρεσης και τα οποία δημιουργούν επίδραση απομείωσης. 
Την 30 Ιουνίου 2024 και 2023 δεν υπήρχε επίδραση απομείωσης. 
 
Τα κέρδη ανά μετοχή, αναλύονται ως εξής: 
 
 
Α' Εξάμηνο 
ΟΜΙΛΟΣ 
2024 
2023 
Κέρδη κατανεμόμενα στους μετόχους της Εταιρείας 
260,7 
247,2 
Μέσος σταθμικός αριθμός μετοχών για τα βασικά κέρδη ανά μετοχή 
414.525.445 
427.255.512 
Μέσος σταθμικός αριθμός μετοχών προσαρμοσμένος για τα απομειωμένα κέρδη 
ανά μετοχή 
414.525.445 
427.255.512 
Βασικά κέρδη ανά μετοχή 
0,6289 
0,5786 
Απομειωμένα κέρδη ανά μετοχή 
0,6289 
0,5786 
 
(Τα κέρδη ανά μετοχή είναι σε απόλυτα ποσά) 
 
 
15. 
ΠΛΗΡΟΦΟΡΙΕΣ ΛΕΙΤΟΥΡΓΙΚΩΝ ΤΟΜΕΩΝ  
 
Η ακόλουθη πληροφόρηση αναφέρεται στους τομείς που πρέπει να αναφέρονται ξεχωριστά στις χρηματοοικονομικές καταστάσεις 
και επισκοπούνται τακτικά από τους υπεύθυνους του Ομίλου για τη λήψη αποφάσεων. Οι τομείς δραστηριότητας έχουν οριστεί με 
βάση τις επιχειρηματικές δραστηριότητες του Ομίλου.  
 
Μετά τη συγχώνευση της COSMOTE από τον ΟΤΕ, η παρουσίαση των λειτουργικών τομέων έχει αλλάξει συγκριτικά με την αντίστοιχη 
γνωστοποίηση προηγούμενων ετών, ώστε να παρέχεται μια πιο ολοκληρωμένη εικόνα των τομέων με βάση τις επιχειρηματικές τους 
δραστηριότητες, πέρα από τη νομική τους διάρθρωση. Η γνωστοποίηση για τις συγκριτικές περιόδους της προηγούμενης χρήσης 
έχει αναπροσαρμοστεί για να συνάδει με αυτήν την παρουσίαση.   
 
Χρησιμοποιώντας ποσοτικά και ποιοτικά κριτήρια, η Ελλάδα – Σταθερή τηλεφωνία, η Ελλάδα – Κινητή τηλεφωνία και η TELEKOM 
ROMANIA MOBILE ορίστηκαν ως τομείς δραστηριότητας που πρέπει να αναφέρονται ξεχωριστά στις χρηματοοικονομικές 
καταστάσεις. Η κατηγορία «Ελλάδα - Λοιπά» περιλαμβάνει όλες τις άλλες δραστηριότητες του Ομίλου, οι πιο σημαντικές εκ των οποίων 
σχετίζονται με υπηρεσίες ICT, υπηρεσίες εξυπηρέτησης πελατών, παροχή τεχνικών υπηρεσιών πεδίου, καθώς και άλλες 
συμπληρωματικές υπηρεσίες προς τον Όμιλο όπως η εκμετάλλευση ακινήτων και οι χρηματοοικονομικές δραστηριότητες. 
 
Οι υπηρεσίες που παρέχονται από τους τομείς δραστηριότητας που αναφέρονται ξεχωριστά, έχουν ως εξής: 
 
• 
Ο τομέας Ελλάδα–Σταθερή τηλεφωνία περιλαμβάνει υπηρεσίες σταθερής τηλεφωνίας, υπηρεσίες πρόσβασης στο διαδίκτυο, 
υπηρεσίες εγχώριας και διεθνούς χονδρικής και υπηρεσίες τηλεόρασης στην Ελλάδα.